**ภาคผนวก ข : ตัวอย่างลักษณะภัย**

พระราชบัญญัติป้องกันและบรรเทาสาธารณภัย พ.ศ. 2550 ให้ความหมายคำว่า “**สาธารณภัย**” หมายถึง อัคคีภัย วาตภัย อุทกภัย ภัยแล้ง โรคระบาดในมนุษย์ โรคระบาดสัตว์ โรคระบาดสัตว์น้ำ การระบาดของศัตรูพืช ตลอดจนภัยอื่น ๆ อันมีผลกระทบต่อสาธารณชน ไม่ว่าเกิดจากธรรมชาติ มีผู้กระทำเกิดขึ้น อุบัติเหตุ หรือเหตุอื่นใด ซึ่งก่อให้เกิดอันตรายแก่ชีวิตร่างกายของประชาชน หรือการเสียหายแก่ทรัพย์สินของประชาชนหรือของรัฐ และให้หมายความรวมถึงภัยทางอากาศและก่อวินาศกรรมด้วย

**๑. ภัยจากอุทกภัยและดินโคลนถล่ม**

**1.1 อุทกภัย** หมายถึง เหตุการณ์ที่มีน้ำท่วมพื้นดินสูงกว่าระดับปกติ ซึ่งมีสาเหตุจากปริมาณน้ำฝนมากจนทำให้ปริมาณน้ำส่วนเกินมาเติมปริมาณน้ำผิวดินที่มีอยู่ตามสภาพปกติ จนเกินขีดความสามารถการระบายน้ำของแม่น้ำ ลำคลอง และยังมีสาเหตุมาจากการกระทำของมนุษย์ โดนการปิดกั้นการไหลของน้ำตามธรรมชาต ทั้งเจตนาและไม่เจตนา จนเป็นอันตรายต่อชีวิต ทรัพย์สินของประชาชนและสิ่งแวดล้อม สามารถจำแนกตามลักษณะการเกิดได้ดังนี้

1) น้ำท่วมขัง/น้ำล้นตลิ่ง (Inundation/Over bank flow) หมายถึง สภาวะน้ำท่ามหรือสภาวะน้ำล้นตลิ่งที่ขึ้นเนื่องจากระบบระบายน้ำไม่มีประสิทธิภาพ มีลักษณะค่อยเป็นค่อยไป อันเป็นผลจากการเกิดฝนตกหนัก ณ บริเวณนั้น ๆ ติดต่อกันเป็นเวลาหลายวัน มักเกิดขึ้นในบริเวณที่ราบลุ่มริมแม่น้ำและบริเวณชุมชนเมืองใหญ่ ๆ น้ำท่วมขังส่วนใหญ่จะเกิดบริเวณท้ายน้ำและแผ่เป็นบริเวณกว้างเนื่องจากไม่สามารถระบายน้ำได้ทัน

2) น้ำท่วมฉับพลัน (Flash Flood) หมายถึง สภาวะน้ำท่วมที่เกิดขึ้นอย่าฉับพลันในพื้นที่เนื่องจากฝนตกหนักในพื้นที่เนื่องมีความชันมาก และมีคุณสมบัติในการกักเก็บน้ำหรือต้านน้ำน้อยหรืออาจเกิดจากสาเหตุอื่น ๆ เช่น เขื่อนหรืออ่างเก็บน้ำพังทลายน้ำท่วม ฉับพลัน มักเกิดขึ้นจากฝนตกหนัก และมักเกิดขึ้นในบริเวณที่ราบระหว่างหุบเขา ซึ่งอาจจะไม่มีฝนตกหนักในบริเวณนั้นมาก่อนเลย แต่มีฝนตกหนักมากบริเวณต้นน้ำที่อยู่ห่างออกไปการเกิดนจ้ำท่วมฉับพลันมีความรุนแรงและเคลื่อนที่ด้วยความเร็วมาก โอกาสที่จะป้องกันและหลบหนีจึงมีน้อย

**1.2 ดินถล่มหรือโคลนถล่ม** (Landslide or Mud/Debris Flow) หมายถึง ปรากฏการณ์ที่มวลดินหรือหินไถลเลือนลงจากที่สูงสู่ที่ต่ำกว่าภายใต้อธิพลแรงโน้มถ่วงของโลก และการมีน้ำเป็นตัวกลาง ทำให้มวลวัสดุเกิดความไม่เสถียรภาพ อัตราการไถลเลื่อนดังกล่าวข้างต้นอาจช้าหรือเร็วขึ้นกับประเภทของวัสดุ ความลาดชัน สภาพสิ่งแวดล้อม และปริมาณน้ำฝนในบางกรณีแผ่นดินถล่มอาจเกิดจาดแผ่นดินไหวหรือภูเขาไฟระเบิด การเคลื่อนตัวของวัสดุดังกล่าวอาจพัดพาต้อนไม้ บ้านเรือน รถยนต์ สิ่งปลูกสร้างอื่น ๆ ชำรุด หรือพังทลาย และอาจทำให้ช่องเปิดของสพานและแม่น้ำลำคลองอุดตันจนเป็นสาเหตุให้เกิดอุทกภัยขึ้นได้ในเส้นการเคลื่อนตัว ปรากฏการณ์ดังกล่าวเป็นอันตรายต่อชีวิต ทรัพย์สินของประชาชนและสิ่งแวดล้อม

**2. ภัยจากวาตภัย**

**2.1 พายุหมุนเขตร้อน** (Tropical Cyclone) หมายถึง พายุหมุนที่เกิดขึ้นในน่านน้ำเขตร้อน มีความกดอากาศที่ศูนย์กลางของพายุต่ำมาก และมีลมพัดเวียนเป็นรูปก้นหอยเข้าหาศูนย์กลางของพายุในชั้นบรรกาศระดับล่างแบบทวนเข็มนาฬิกา โดยสามารถแบ่งชนิดของพายุตามความรุนแรงของลมที่พัดเวียนเข้าหาศูนย์กลางเป็น 3 ระดับ คือ

(1) พายุดีเปรสชั่น มีความเร็วลมสูวสุดใกล้ศูนย์กลางไม่ถึง 63 กิโลเมตรต่อชั่วโมง

(2) พายุโซนร้อนหรือพายุไซโคลน มีความเร็วลมสูงสุดใกล้ศูนย์กลาง 63-117 กิโลเมตร ต่อชั่วโมง

(3) พายุไต้ฝุ่นหรือพายุไซโคลนกำลังแรง เป็นพายุที่มีความแรงลมสูฤงสุดใกล้ศูนย์กลางมากกว่า 117 กิโลเมตรต่อชั่วโมง ส่วนชื่อพายุแตกต่างกันนั้น ขึ้นอยู่กับแหล่งที่เกิดพายุ กล่าวคือ ในมหาสมุทรแปซิฟิกเหนือด้านตะวันออกรวมทั้งทะเลจีนใต้จะรียก พายุโซนร้อนและไต้ฝุ่น ส่วนในมหาสุทรอินเดียเหนือรวมทั้งอ่าวเบงกอลและและทะเลอันดามันจะเรียก พายุไซโคลน พายุเหล่านี้ทำให้เกิดสาธารณภัยได้หลายประเภทพร้อมกัน ทั้งวาตภัย อุทกภัย และคลื่นพายุซัดฝั่ง ลมที่พัดแรงเป็นอันตรายต่อชีวิตและทำลายล้างทรัพย์สินตามแนวเส้นทางเดินของพายุและพื้นที่ใกล้เคียง ลมแรงดังกล่าวยังก่อให้คลื่นลมในทะเลที่มีความสูงเป็นอันตรายต่อการเดินเรือ และถ้าพายุที่มีแรงลมมากกว่า 100 กิโลเมตรต่อชั่วโมง จะมีโอกาศสูงที่จะก่อให้เกิดคลื่นพายุซัดฝั่ง ที่เป็นอันตรายต่อชีวิตและกิจกรรมที่ตั้งอยู่ที่ราบตามแนวชายฝั่งทะเลได้

**2.2 ภัยจากพายุหมุนเขตร้อน** หมายถึง ความเสียหายของอาคารบ้านเมืองต้นไม้และสิ่งก่อสร้างต่าง ๆ ที่เกิดขึ้นเป็นบริเวณกว้างจากความรุนแรงของลมที่พัดเวียนเข้าหาศูนย์กลางของพายุภัยดังกล่าวขึ้นตามแนวเส้นทางเดินของพายุ โดยปกติจะมีความกว้าง 50-100 ขึ้นอยู่กับขนาดและความแรงของพายุแต่ละลูกโดยความเสียหายจะมีมากสุดบริเวณใกล้แนวศูนย์กลางที่พายุเคลื่อนผ่าน

**2.3 ภัยจากคลื่นพายุซัดฝั่ง** (Storm Surge) หมายถึง ปรากฏการณ์ที่เกิดขึ้นพร้อมกับพายุหมุนเขตร้อนที่มีความแรงลมมากกว่า 100 กิโลเมตร ระดับน้ำที่สูงขึ้นจากึวามกดอากาศที่ลดต่ำลงบริเวณใกล้ศูนย์กลางของพายุพร้อมกับคลื่นลมแรงจัดที่พัดเข้าหาฝั่ง ก่อให้เกิดความเสียหายต่อพื้นที่ราบชายฝั่งทะเลใกล้ศูนย์กลางของพายุ สภาพภูมิประเทศและขนาดของชุมชน

**2.4 ภัยจากพายุฤดูร้อน** หมายถึง ภัยที่เกิดจากลมกรรโชกแรง พายุ ฝนฟ้าคะนอง หรือลูกเห็บมักเกิดในระยะเวลาสั้นๆ 10-15 นาที ในช่วงการเปลี่ยนฤดูจากฟดูหนาวไปสู่ฤดูร้อนและช่วงก่อนเริ่มต้น ฤดูฝน ก่อให้เกิดความเสียหายของอาคารบ้านเรือน ต้นไม้ และสิ่งก่อสร้างต่างๆ ที่เกิดขึ้นเป็นบริเวณแคบๆ

**2.5 ภัยจากลูกเห็บ** หมายถึง ภัยที่เกิดจากก้อนน้ำลักษณะเหมือยน้ำแข็งรูปร่างไม่แน่นอนเกิดจากละอองหยาดฝนซึ่งเย็นแบบยิ่งยวดในเมฆฝน (ยังอยู่ในสภาพของเหลวที่อุณหภูมิต่ำกว่าจุดเยือกแข็ง) ปะทะกับวัตถุแข็ง เช่น ผงฝุ่น หรือก้อนลูกเห็บที่เกาะอยู่ก่อนแล้ว จนเกิดการแข็งตัวเกาะรอบวัตถุนั้นๆและกลายเป็นก้อนลูกเห็บ ซึ่งมักเกิดขึ้นพร้อมกับพายุฤดูร้อน

**3. ภัยจากอัคีภัย**

**อัคคีภัย** หมายถึง ภยันตรายอันเกิดจากไฟที่ขาดการควบคุม ทำให้เกิดการติดต่อลุกลามไปตามบริเวณที่มีเชื้อเพลิงเกิดลุกไหม้ต่อเนื่อง สภาวะของไฟจะรุนแรวฃงมากขึ้น ถ้าการลุกไหม้ที่มีเชื้อเพลิงหนุนเนื่อง หรือมีไอของเชื้อเพลิงถูกขับออกมามากความร้อนก็จะมากยิ่งขึ้น

**4. ภัยแล้ง**

**ภัยแล้ง** หมายถึง ภัยที่เกิดจากความแห้งแล้งของลมฟ้าอากาศ อันเกิดจากที่มีปริมาณน้ำฝนน้อย หรือฝนไม่ตกเป็นระยะเวลานานและครอบคลุมพื้นที่เป็นบริเวณกว้าง ทำให้เกิดการขาดแคลนน้ำดื่ม น้ำใช้พืชพันธ์ไม้ต่างๆ ขาดน้ำไม่สามารถเจริญเติบโตตามปกติ เกิดความเสียหายและส่งผลกระทบ อย่างกว้างขวางรุนแรงต่อประชาชนโดยภัยแล้งเกิดจากสาเหตุ ดังนี้

1. **ฝนแล้ง** หมายถึง สภาวะที่มีฝนน้อยหรือไม่มีฝนเลยในช่วงเวลาหนึ่ง วึ่งตามปกติจะต้องมีฝน

(สภาวะที่ปริมาณฝนตกน้อยกว่าปกติหรือไม่ตกต้องตามฤดูกาล) โดยขึ้นอยู่กับสถานที่และฤดูกาล ณ ที่นั้นๆ

1. **ฝนทิ้งช่วง** หมายถึง ช่วงที่มีปริมาณฝนตกไม่ถึงวันละ 1 มิลลิเมตร ติดต่อกันเกิน 15 วัน

ในฤดูฝน เดือนที่มีโอกาสเกิดฝนทิ้งช่วงสูงคือเดือนมิถุนายนและกรกฎาคม

**5. ภัยจากโรคระบาดมนุษย์**

**ภัยจากโรคระบาดมนุษย์** หมายถึง ภัยจากโรคซึ่งปรากฏขึ้นในประชากรกลุ่มหนึ่ง ในระยะเวลาหนึ่ง ในอัตราที่สูงขึ้นมากกว่าที่คาดไว้ โดยเปรียบเที่ยบกับประวัติการเกิดโรคในอดีต โรคนั้นอาจเป็นโรคติดต่อทางสัมผัสหรือไม่ก็ได้ ส่งผลต่อชีวิตความเป็นอยู่ของประชาชน ในพื้นที่ที่เกิดโรคระบาดและพื้นที่ใกล้เคียง

**6. ภัยจากโรคระบาดสัตว์**

**ภัยจากโรคระบาดสัตว์** หมายถึง ภัยที่เกิดจากโรคซึ่งปรากฏขึ้นในประชากรสัตว์เลี้ยงหรือสัตว์ป่าโดยเป็นโรคติดต่อทั้งในสัตว์ชนิดเดียวกัน ต่างชนิดกัน ร่วมถึงการติดต่อมาสู่คน ในระยะเวลาหนึ่ง ในอัตราที่สูงขึ้นมากกว่าที่คาดการณ์ไว้ โดยเทียบกับประวัติการเกิดโรคในอดีต สร้างความเสียหายต่อเศรฐกิจและสุขภาพของประชาชน

**7. ภัยจากโรคระบาดสัตว์น้ำ**

**ภัยจากโรคระบาดสัตว์น้ำ** หมายถึง ภัยที่เกิดโรคซึ่งปรากฏขึ้นในประชากรสัตว์น้ำ โดยเป้นโรคติดต่อทั้งในสัตว์น้ำชนิดเดียวกัน ต่างชนิดกัน รวมถึงการติดต่อมาสู่คน ในระยะเวลาหนึ่งในอัตราที่สูงขึ้นมากว่าที่คาดการณ์ไว้ โดยเทียบกับประวัติการเกิดโรคในอดีต สร้างความเสียหายต่อเศรฐกิจและสุขภาพ ของประชาชน

**8. ภัยจากการระบาดของศัตรูพืช**

**ภัยจากการระบาดของศัตรูพืช** หมายถึง ภัยที่เกิดจากสิ่งซึ่งเป้นอันตรายแก่พืช เช่น เชื้อโรค พืช แมลง สัตว์ หรือพืชที่อาจก่อให้เกิดความเสียหายแก่พืช ส่งผลให้ส่วนใดของพืช เช่น ต้น ตา ตอ แขนง หน่อ กิ่ง ใบ ราก เหง้า หัว ดอก ผล เมล็ด เชื้อ และสปอร์ของเห็ด ไม่ว่าที่ยังทำพันธุ์ได้หรือตายแล้ว และให้ความหมายความรวมถึงตัวห้ำ ตัวเบียน ตัวไหม ไข่ไหม ผึ้ง รังผึ้ง และจุลินทรีย์ จนส่งผลกระทบในวงกว้างต่อเศรษฐกิจ สังคม และประชาชน

**9. ภัยจากการคมนาคม**

**ภัยจากการคมนาคม** หมายถึง ภัยจากอุบัติเหตุจากการจราจรทางบก ทางน้ำ และทางอากาศภัยจากระบบขนส่งมวลชนขนาดใหญ่ ภัยจากกระบวนการขนส่งสารเคมีและวัตถุอันตราย และภัยจาการรั่วไหลของน้ำมันและวัตถุอันตรายในแหล่งน้ำ รวมถึงการเททิ้งน้ำมันหรือของเสียในแม่น้ำหรือทะเล

**10. ภัยจากไฟป่าและหมอกควัน**

**ภัยจากไฟป่าและหมอกควัน** หมายถึง ภัยที่เกิดจากฟนป่าไม่ว่าจะจากสาเหตุใดก็ตามเกิดขึ้นในป่าธรรมชาติหรือส่วนป่าก็ตาม แล้วลุกลามไปได้โดยอิสระปราศจากการควบคุม ตลอดจนเป็นผลให้ฝุ่น ควัน และอนุภาคแขวงลอยในอากาศ รวมตัวกันในสภาวะที่อากาศปิด เกิดอันตรายต่อทรัพยืสินและสุขภาพของประชาชน

**11. ภัยจากแผ่นดินไหวและอาคารถล่ม**

**11.1 ภัยจากแผ่นดินไหว หมายถึง** ภัยธรรมชาติซึ่งเกิดจากการปลดปล่อยพลังงานใต้พิภพ ทำให้เกิดการสั่นสะเทือนของแผ่นดิน การสั่นสะเทือนนี้อาจมีระดับความรุนแรงขั้นต่ำที่ไม่ก่อให้เกิดความเสียหายใดๆ แต่บางครั้งก็อาจมีระดับความรุนแรงในพื้นที่เป้นอันตรายจนก่อให้เกิดความเสียหายอย่าง ใหญ่หลวงได้

**11.2 ภัยจากแผ่นดินไหวและอาคารถล่ม** หมายถึง ภัยที่เกิดจากอาคารหรือสิ่งปลูกสร้าง ได้แก่ ตึก บ้าน โรงเรือน ร้าน แพ คลังสินค้า สำนักงาน ที่ได้รับความเสียหายจากการโยกไหวตัวรุนแรงของแผ่นดิน ซึ่ง เป็นผลมาจากแผ่นดินไหวและก่อให้เกิดความเสียหายหรือพังทลายลงมาได้

**12. ภัยสึนามิ**

**ภัยจากสึนามิ** หมายถึง ภันที่เกิดจากคลื่นยักษ์ คำว่า สึนามิ เป็นภาษาญี่ปุ่น แปลว่า คลื่นท่าเรือ สามารถแบ่งได้เป็น 2 ประเภท ประเภทแรก คือ คลื่นสึนามิเฉพาะแห่ง ( local Tsunami) มักจะเกิดใกล้ๆ ชายฝั่งและเคลื่อนเข้าถล่มชายฝั่งอย่างทันทีทันใด และประเภทที่สอง คือ คลื่นสึนามิที่เดินทางข้ามทวีป (Distance Tsunami) มักจะเกิดจากแผ่นดินไหวที่ค่อนข้างรุนแรงและสามารถเคลื่อนตัวข้ามทวีป ไปยังชายฝั่งที่อยู่ห่างไกลหลายหมื่นกิโลเมตร สาเหตุของการเกิดสึนามิ มีหลายสาเหตุ เช่น แผ่นดินไหว ภูเขาไฟระเบิด ดินถล่ม และอุกกาบาตตกลงสู่มหาสมุทร โดยภัยจากสึนามิก่อให้เกิดความเสียหายทั้งต่อชีวิตประชาชนและสิ่งปลูกสร้างตลอดแนวพื้นที่ราบชายฝัง

**13. ภัยทางอากาศ**

**ภัยทางอากาศ** หมายถึง ภัยอันเกิดจากการโจมตีทางอากาศ โดยอากาศยาน อาวุธนำวิถี ขีปนาวุธ หรือสิ่งอื่นใด ๆ ที่สามารถเคลื่อนที่หรือทรงตัวบนอากาศ และการโจมตีดังกล่าวส่งผลกระทบต่อชีวิตและทรัพย์สินย์ของประชาชน

**14. ภัยจากการก่อวินาศกรรม**

**14.1 ภัยจากการก่อวินาศกรรม** หมายถึง ภัยทีค่เกิดจากการกระทำใดๆ อันป็นการมุ่งทำลายทรัพย์สินของประชาชนหรือของรัฐ หรือสิ่งเป็นสาธารณูปโภค หรือการรบกวน ขัดขวาง หน่วงเหนี่ยว ระบบการปฏิบัติงานใดๆ ตลอดจนการประทุษร้ายต่อตัวบุคคลอันเป็นการก่อให้เกิดความปั่นป่วนทางการเมือง เศรษฐกิจ และสังคม โดยมุ่งหมายที่จะก่อให้เกิดความเสียหายต่อความมั่นคงของรัฐ

**14.2 ภัยจากการก่อการร้าย** หมายถึง ภัยจากการกระทำใดๆ ที่สร้างความเสียหายปั่นป่วนให้ประชาชนเกิดความหวาดกลัว หรือเพื่อขู่เข็ญหรือบีบบังคับรัฐบาล หรือองค์การระหว่างประเทศให้กระทำหรือละเว้นการกระทำการอย่างใดอันก่อให้เกิดความเสียหายต่อชีวิตและทรัพย์สินที่สำคัญ

**14.3 ภัยจากการก่อการร้ายสากล** หมายถึง ภัยที่เกิดจากการปฏิบัติการของบุคล หรือกลุ่มบุคคลที่มุ่งหวังผลตามเงื่อนไขข้อเรียกร้องทางการเมือง เศรษฐกิจ และสังคม ซึ่งส่วนใหญ่จะปฏิบัติการล่วงล้ำเขตแดน หรือเกี่ยวพันกับชาติอื่น การกระทำนั้นอาจเป็นไปโยเอกเทศ ปราศจากการสนับสนุนจากรัฐใดๆ หรือมีรัฐใดรัฐหนึ่งสบับสนุนหรือรู้เห็นก็ได้ เมื่อเกิดขึ้นยอมมีผลกระทบโดยตรง ต่อผลประโยชน์ของชาติ พันธกรณีระหว่างประเทศ นโยบายของชาติทั้งด้านการเมืองและการป้องกันประเทศ การเศรษฐกิจและสังคมจิตวิทยา ชื่อเสียงและเกียรติภูมิของชาติ